27/09/2013 | Administración LocalMunicipal
A Laracha
Rectificación de erros lista de admitidos, nomeamento de tribunal e convocatoria exame proceso de selección de dous auxiliares administrativos

Advertido erro material na lista provisional de admitidos e consecuentemente na definitiva para a cobertura de dúas prazas de funcionarios/as de carreira, pertencentes ao Grupo C e Subgrupo C2, Escala de Administración Xeral, Subescala Auxiliar, baixo a denominación de Auxiliares Administrativos de Administración Xeral (Oferta de emprego público do ano 2010, aprobada por resolución de alcaldía de 26 de outubro de 2010, e publicada no BOP nº 218 do 16 de novembro de 2010), foron aprobadas as bases de selección por decreto de alcaldía de 22 de agosto de 2012, e publicadas no BOP número 166, de 31 de agosto de 2012, de acordo co artigo 105.2 da Lei 30/1992 do réxime xurídico das administracións públicas e do procedemento administrativo común “as administracións públicas poderán rectificar, de oficio o a instancia dos interesados, os erros materiais, de feito ou aritméticos existentes nos seus actos”, acordouse por Resolución de alcaldía de data 17 de setembro rectificar a lista definitiva de admitidos e excluídos aprobada na Resolución da alcaldía de data 21 de agosto de 2013, incluíndo á aspirante Corina Gabriela Jalil Codejon, con DNI nº: XXXXXXXXX, como admitida con carácter definitivo, e suprimindo á aspirante Christian Gabriel Boldrini Beyret con DNI nº XXXXXXXXX da lista de excluídos. E relación coa Base 5ª da convocatoria, acordouse por Resolución de alcaldía de 17 de setembro Modificar a Base nº 5 da convocatoria no seguinte sentido: Onde dí: “Un/ha presidente/a e catro vogais, máis un secretario/a que actuará con voz pero sen voto. A súa composición será predominantemente técnica e os vogais deberán ter titulación ou especialización igual ou superior á esixida para o acceso ás prazas convocadas”, debe dicir: “Un/ha presidente/a e catro vogais, dos cales un actuará coma secretario/a, actuando todos eles con voz e voto. A súa composición será predominantemente técnica e os vogais deberán ter titulación ou especialización igual ou superior á esixida para o acceso ás prazas convocadas”, de cara a que tódolos membros teñan voz e voto. Así mesmo, e de acordo co previsto no mesmo Decreto de 21 de agosto de 2013, acordouse por Resolución de alcaldía de 17 de setembro nomear ao seguinte tribunal cualificador, convocando os seus membros titulares para a constitución do mesmo o día 19 de outubro de 2013 ás 9:00 horas na Casa Consistorial, situada en Avda. Finisterre, s/n, Torás, A Laracha, aos efectos da celebración do primeiro exame o propio día 19 de outubro que 2013 ás 12:00 horas no pavillón polideportivo do IES Agra de Leborís, situado na rúa Manuel Murguía nº 9, Torás, A Laracha (sendo necesaria a presentación dos aspirantes no lugar de celebración de exercicio ás 11:00 horas do mesmo día, de cara a comprobar a súa identidade): Presidente: Titular: Eduardo Mera Rico, Interventor do Concello da Laracha Suplente: Araixa Varela Bermúdez, Interventora do Concello de Padrón Vogais: Titular: Juan Carlos Antelo Martínez, Técnico de Administración Xeral do Concello da Laracha; Suplente: Fernando Aradas García, Técnico de Administración Xeral do Concello de Fene. Titular: Marta Roca Naveira, Interventora do Concello de Fene; Suplente: María del Pilar Canzobre Méndez, Interventora do Concello de Pontedeume. Titular: María Loreto López Fernández, Secretaria do Concello de Camariñas; Suplente: Mónica Pichel García, Secretaria do Concello de Malpica de Bergantiños. Vogal/Secretario: Titular: Miguel Iglesias Martínez, Secretario do Concello da Laracha Suplente: María Esther Álvarez Martínez, Secretaria do Concello de Arteixo A Laracha, 17 de setembro de 2013 O alcalde, José Manuel López Varela.